Y Folsan Fawr

"Sioe glybiau yn rhith pantomeim" gan Theatr Bara Caws, a lwyfannwyd dros gyfnod y Nadolig 1998 oedd Y Folsan Fawr a grëwyd gan Robin Griffith a Dyfed Thomas. Roedd y sioe wedi'i hanelu at "bobl dros ddeunaw oed". Stori gyfarwydd Sinderela oedd ei sylfaen, ond rhoddwyd ongl hiwmor oedolion iddi. Roedd y cast yn cynnwys Caren Brown, Fraser Cains, Gwenno Elis Hodgkins, Marc Roberts a Llion Williams. Rhys Parry oedd y cerddor.Poster y cynhyrchiad Emyr a Berwyn Morris-Jones o'r cwmni oedd yng ngofal dylunio'r posteri. Robin Griffith oedd y cyfarwyddwr.

 Cymeriadau 
(rhai o'r cymeriadau)

 Sinderela
 Tywysog
 Viagra a Niagra (chwiorydd hyll)
 Botwm Balog ("Buttons")

 Ymateb 
"Mae’r sioe glybiau, bellach, yn gyfarwydd fel sioe ddoniol, ddi-chwaeth ar gyfer cynulleidfa sydd yn ‘culturally challenged’ (i fathu term y Sais), rhywbeth y tu allan i brif ffrwd y ddrama yng Nghymru", oedd ymateb Gwenan Roberts wrth adolygu'r cynhyrchiad yn Barn [Mawrth 1999]. "Sinigaidd efallai yw ychwanegu bod y sioe gwrs hon yn llenwi’r clybiau tra mae’r theatrau yn tueddu i fod yn hanner gwag," ychwanegodd."Y Folsan Fawr – y ddwy ‘F’, y ffalig a’r ffantastig, y ffraeth a’r –ycin anweddus! Maddeuwch fy Ffrangeg, ond does yna ddim un ymadrodd arall yn gwneud cyfiawnder."Canmolodd Gwenan y "[p]arodi amlwg ar ffurf y pantomein traddodiadol" a "ffraethineb [...]ddeifiol" yr awduron, oedd yn "gyfrwng i wyntyllu materion cyfoes mewn modd ysgafn a hwyliog gan arbed y sioe rhag ymdrybaeddu yn llwyr mewn anlladrwydd!"

Cyfeiriadau

Categori:Dramâu Cymraeg
Categori:Theatr Gymraeg y 1990au
Categori:Dramâu Cymraeg gan ddramodwyr o Gymru